1. कार्यक्रम
1. कार्यक्रम
जूना पीठाधीश्वर आचार्य स्वामी अवधेशानंद महाराज का सात साल बाद 9 दिसंबर को मंदसौर आगमन हुआ। पूरे साल होने वाले धार्मिक आयोजन में यह सबसे बड़ा धर्म समागम रहा। मंदसौर रावण की ससुराल बताते हुए उन्होंने यह कहकर मंदसौर का धार्मिक महत्व बताया कि यहां आना मेरे लिए तीर्थ जैसा है। लालघाटी में उनकी धर्मसभा भी हुई। इससे पहले स्वामी अवधेशानंद महाराज 2008 में मंदसौर आए थे।
2. सफलता :
नपा चुनाव में वोटर्स वाइस अभियान के तहत प्रत्याशियों से अपील की गई कि ‘प्रचार करें शोर नहीं’। अभियान से पहले कुछ वार्डों के प्रत्याशी जुड़े और बाद में छोटे प्रयास ने अभियान का रूप ले लिया। नपा चुनाव के 10 दिन के प्रचार में 40 वार्डों के 124 प्रत्याशियों में से 22 वार्ड के 93 पार्षद प्रत्याशियों ने लाउड स्पीकर की अनुमति नही ली। घर-घर जाकर प्रचार किया। मतदान का प्रतिशत भी बिना शोर वाले वार्डों में ही ज्यादा रहा। जनता ने भी शोर नहीं करने वाले प्रत्याशियों को समर्थन दिया और 40 वार्डों में से 28 में बिना शोर प्रचार करने वाले प्रत्याशी जीते।
3. कार्रवाई:
जिले में भ्रष्टाचार के मामले में सबसे बड़ी कार्रवाई हुई। फर्जी पट्टे जारी करने के मामले में लोकायुक्त ने 47 प्रकरण दर्ज किए। ग्राम राजाखेड़ी में तत्कालिक सरपंच भंवर कुंवर बाई एवं सरपंच नरहरी पाटीदार ने मिली भगत कर 2007-2008 में फोरलेन पर मोटल के सामने स्थित जमीन पर पट्टे जारी किए। वर्ष 2010-11 में जांच के बाद सभी पट्टे निरस्त किए गए। मामले में लोकायुक्त ने 70 प्रकरणों पर जांच की। इसके बाद सितंबर से नवंबर 2015 तक 47 प्रकरण दर्ज किए। करीब 23 मामलों में प्रकरण दर्ज होना है। लोकायुक्त इंस्पेक्टर बसंत श्रीवास्तव ने बताया सरपंच सचिव के साथ साथ लाभार्थियों को भी आरोपी बनाया है।
4. आफत :
खरीफ सीजन में 3 लाख 46 हजार 255 हेक्टेयर की बोवनी में से 2 लाख 80 हजार 500 हेक्टेयर में सोयाबीन की बोवनी हुई। किसानों की संख्या 3 लाख 56 हजार थी। बारिश की खेंच अल्प वर्षा के कारण उत्पादन 59 प्रतिशत तक हुआ। शासन की ओर से मिलने वाला राहत का आवंटन तक नहीं मिला। अन्य जिलों के किसानों तक यह राशि पहुंच चुकी है। 350.62 सोयाबीन टन के बजाए केवल 58.65 टन सोयाबीन उत्पादन हुआ।
5. साल का सबक :
कांग्रेस की हार का सिलसिला 2015 पूरे साल चला। यह कांग्रेस और उसके रणनीतिकारों के लिए सबसे बड़ा सबक कहा जा रहा है। विधानसभा चुनाव 2013 से शुरू हुआ हार का सफर लोकसभा, जिले के 9 नगरीय निकाय, पंचायत चुनाव तक जारी रहा। जून में गरोठ विधानसभा उपचुनाव में हार के बाद 26 दिसंबर को मंदसौर नपा चुनाव के नतीजों में फिर से कांग्रेस को बड़ा सबक दे दिया। अध्यक्ष पद की हार के साथ कांग्रेस के केवल 16 पार्षद ही जीत पाए। हर चुनाव में कांग्रेस को शिकस्त खानी पड़ी।
वे कदम जिनसे हम आगे बढ़े
hin_Deva hin_Deva awa_Deva hne_Deva hin_Deva hin_Deva hin_Deva bho_Deva hin_Deva hne_Deva hin_Deva hin_Deva